**บทที่ 3**

**วิธีดำเนินการวิจัย**

 การดำเนินการวิจัยครั้งนี้ เป็นการวิจัยเชิงคุณภาพ (Qualitative Research) เพื่อศึกษาพฤติกรรมการสอนของครูประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ ซึ่งมีลำดับขั้นตอนในการวิจัย ดังนี้

 1. กลุ่มเป้าหมายการวิจัย

 2. เครื่องมือที่ใช้ในการวิจัย

 3. การสร้างและหาคุณภาพเครื่องมือ

 4. การเก็บรวบรวมข้อมูล

 5. การวิเคราะห์ข้อมูล

3.1 กลุ่มเป้าหมายการวิจัย

 กลุ่มเป้าหมายที่ใช้ในการวิจัยครั้งนี้ คือ ครูผู้สอนระดับประถมศึกษาโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ จำนวนทั้งสิ้น 5 คน เลือกกลุ่มตัวอย่างแบบเจาะจง ( Purposive Sampling ) ซึ่งเป็นครูผู้สอนในโรงเรียนที่ผู้วิจัยได้ทำการศึกษา

3.2 เครื่องมือที่ใช้ในการวิจัย

 เครื่องมือที่ใช้ในการวิจัย มี 2 ชนิด ประกอบด้วย

 1. แบบสังเกต พฤติกรรมการสอนของครูผู้สอนในโรงเรียนการกุศลของวัด
ในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ โดยเป็นข้อมูลเบื้องต้นของครูผู้สอนนักเรียนประถมศึกษา ประกอบด้วย ชื่อผู้ถูกสังเกต วัน เดือน ปี ที่สังเกต เวลา สถานที่ และสิ่งที่สังเกต

 2. แบบสัมภาษณ์ ที่ใช้สำหรับสัมภาษณ์หลังทำการสังเกตพฤติกรรมการสอนของครูผู้สอนในโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ จำนวน 4 ข้อคำถาม

3.3 การสร้างและหาคุณภาพเครื่องมือ

 ผู้วิจัยได้ใช้วิธีดำเนินการสร้างเครื่องมือและการหาคุณภาพของเครื่องมือที่ใช้ในการวิจัยประกอบด้วย

 1. การสร้างแบบสังเกต

 1.1 ศึกษารายละเอียดเกี่ยวกับพฤติกรรมที่ต้องการสังเกตรายด้าน ประกอบด้วย
ด้านการจัดกิจกรรมการเรียนการสอน ด้านการจูงใจและเสริมแรงทางการเรียน ด้านการใช้สื่อ
การเรียนการสอน และด้านการวัดและประเมินผล

 1.2 กำหนดลักษณะที่ได้จากการสังเกต

 1.3 สร้างแบบสังเกต

 1.4 นำแบบสังเกตที่สร้างขึ้นไปเสนออาจารย์ที่ปรึกษาวิทยานิพนธ์ เพื่อขอคำแนะนำและดำเนินการแก้ไขปรับปรุงตามคำแนะนำให้เหมาะสมกับเนื้อหาสาระ

 1.5 นำแบบสังเกตที่ผ่านความเห็นของอาจารย์ที่ปรึกษา และนำแบบสังเกตที่ปรับปรุงแก้ไขเรียบร้อยแล้วไปให้ผู้เชี่ยวชาญตรวจสอบความตรงของเนื้อหา (Content Validity) แล้วนำผลการตรวจสอบมาคำนวณดัชนีความเห็นพ้องต้องกัน จำนวน 5 ท่านประกอบด้วย

 1.5.1 อาจารย์ ดร.พงศ์ธร โพธิ์พูลศักดิ์ ผู้เชี่ยวชาญด้านเนื้อหาและหลักสูตร

 1.5.2 ผู้ช่วยศาสตราจารย์ไพศาล เอกะกุล ผู้เชี่ยวชาญด้านการวิจัยและวัดผล

 1.5.3 นางสุภาภรณ์ ถิตย์ประดิษฐ์ คบ. (คณิตศาสตร์) ตำแหน่ง ครูชำนาญการพิเศษ ผู้เชี่ยวชาญด้านภาษาไทย

 1.5.4 นางสาวเกษราภรณ์ วงค์ก่อ ศษ.ม. (บริหารการศึกษา) ตำแหน่ง
รองผู้อำนวยการ ชำนาญการพิเศษ ผู้เชี่ยวชาญด้านการศึกษาประถมศึกษา

 1.5.5 นางนิยดา คำแพงเมือง คม (การบริหารการศึกษา) ตำแหน่ง
รองผู้อำนวยการสถานศึกษา วิทยฐานะรองผู้อำนวยการเชี่ยวชาญ ผู้เชี่ยวชาญด้านวิจัยและประเมินผลการศึกษา

 โดยการนำแบบประเมินค่าดัชนีความสอดคล้องของแบบสังเกตไปใช้ผู้เชี่ยวชาญ จำนวน 5 ท่าน แต่ละท่านพิจารณาลงความเห็นและให้คะแนนมีรายละเอียด ดังนี้

 +1 เมื่อแน่ใจว่าส่วนประกอบของข้อคำถามในแบบสังเกตมีความสอดคล้องกับลักษณะเฉพาะของกลุ่มพฤติกรรม

 0 เมื่อไม่แน่ใจว่าส่วนประกอบของข้อคำถามในแบบสังเกต มีความสอดคล้องกับลักษณะเฉพาะของกลุ่มพฤติกรรมหรือไม่

 -1 เมื่อแน่ใจว่าส่วนประกอบของข้อคำถามในแบบสังเกต ไม่มีความสอดคล้องกับลักษณะเฉพาะของกลุ่มพฤติกรรม

 1.6 นำผลการตรวจสอบของผู้เชี่ยวชาญมาคำนวณดัชนีความสอดคล้อง (IOC = Index of Congruence) พร้อมทั้งแก้ไขปรับปรุงข้อคำถามตามคำแนะนำของผู้เชี่ยวชาญ ได้ค่าระหว่าง 0.80 ถึง 1.00

 1.7 นำแบบสังเกตที่ได้ไปทดลอง (Try out) กับครูที่ไม่ใช่กลุ่มเป้าหมาย ได้แก่ ครูผู้สอนระดับประถมศึกษาโรงเรียนชุมชนบ้านโนนสมบูรณ์, โรงเรียนบ้านทองสาย และโรงเรียนบ้านกำแพงเพชร อำเภอเมือง จังหวัดบึงกาฬ จำนวน 3 คน เพื่อตรวจสอบความเหมาะสม
ของประเด็นในการสังเกต

 1.8 ปรับปรุงแก้ไขข้อบกพร่องของแบบสังเกตให้มีความสมบูรณ์

 1.9 นำแบบสังเกตพฤติกรรมการสอนไปใช้กับกลุ่มเป้าหมาย คือ ครูผู้สอน
ในโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัด
บึงกาฬ

 2. การสร้างแบบสัมภาษณ์

 2.1 ศึกษารายละเอียดเกี่ยวกับพฤติกรรมที่ต้องการสัมภาษณ์รายด้าน ประกอบด้วย ด้านการเตรียมการสอน ด้านการจัดกิจกรรมการเรียนการสอน ด้านการจูงใจและเสริมแรงทางการเรียน ด้านการใช้สื่อการเรียนการสอน และด้านการวัดและประเมินผล

 2.2 กำหนดลักษณะที่ได้จากการสัมภาษณ์

 2.3 สร้างแบบสัมภาษณ์

 2.4 นำแบบสัมภาษณ์ที่สร้างขึ้นไปเสนออาจารย์ที่ปรึกษาวิทยานิพนธ์ เพื่อขอคำแนะนำและดำเนินการแก้ไขปรับปรุงตามคำแนะนำให้เหมาะสมกับเนื้อหาสาระ

 2.5 นำแบบสัมภาษณ์ที่ผ่านความเห็นของอาจารย์ที่ปรึกษา และนำแบบสังเกต
ที่ปรับปรุงแก้ไขเรียบร้อยแล้วไปให้ผู้เชี่ยวชาญตรวจสอบความตรงของเนื้อหา (Content Validity) แล้วนำผลการตรวจสอบมาคำนวณดัชนีความเห็นพ้องต้องกัน จำนวน 5 ท่านประกอบด้วย

 2.5.1 อาจารย์ ดร.พงศ์ธร โพธิ์พูลศักดิ์ ผู้เชี่ยวชาญด้านเนื้อหาและหลักสูตร

 2.5.2 ผู้ช่วยศาสตราจารย์ไพศาล เอกะกุล ผู้เชี่ยวชาญด้านการวิจัยและวัดผล

 2.5.3 นางสุภาภรณ์ ถิตย์ประดิษฐ์ คบ. (คณิตศาสตร์) ตำแหน่ง ครูชำนาญการพิเศษ ผู้เชี่ยวชาญด้านภาษาไทย

 2.5.4 นางสาวเกษราภรณ์ วงค์ก่อ ศษ.ม. (บริหารการศึกษา) ตำแหน่ง
รองผู้อำนวยการ ชำนาญการพิเศษ ผู้เชี่ยวชาญด้านการศึกษาประถมศึกษา

 2.5.5 นางนิยดา คำแพงเมือง คม (การบริหารการศึกษา) ตำแหน่ง
รองผู้อำนวยการสถานศึกษา วิทยฐานะรองผู้อำนวยการเชี่ยวชาญ ผู้เชี่ยวชาญด้านวิจัยและประเมินผลการศึกษา

 โดยการนำแบบประเมินค่าดัชนีความสอดคล้องของแบบสัมภาษณ์ไปใช้ผู้เชี่ยวชาญ จำนวน 5 ท่าน แต่ละท่านพิจารณาลงความเห็นและให้คะแนนมีรายละเอียด ดังนี้

 +1 เมื่อแน่ใจว่าส่วนประกอบของข้อคำถามในแบบสัมภาษณ์ มีความสอดคล้องกับลักษณะเฉพาะของกลุ่มพฤติกรรม

 0 เมื่อไม่แน่ใจว่าส่วนประกอบของข้อคำถามในแบบสัมภาษณ์ มีความสอดคล้องกับลักษณะเฉพาะของกลุ่มพฤติกรรมหรือไม่

 -1 เมื่อแน่ใจว่าส่วนประกอบของข้อคำถามในแบบสัมภาษณ์ ไม่มีความสอดคล้องกับลักษณะเฉพาะของกลุ่มพฤติกรรม

 2.6 นำผลการตรวจสอบของผู้เชี่ยวชาญมาคำนวณดัชนีความสอดคล้อง (IOC = Index of Congruence) พร้อมทั้งแก้ไขปรับปรุงข้อคำถามตามคำแนะนำของผู้เชี่ยวชาญ ได้ค่าระหว่าง 0.80 ถึง 1.00

 2.7 นำแบบสัมภาษณ์ ที่ได้ไปทดลอง (Try out) กับครูที่ไม่ใช่กลุ่มเป้าหมาย ได้แก่ ครูผู้สอนระดับประถมศึกษาโรงเรียนชุมชนบ้านโนนสมบูรณ์, โรงเรียนบ้านทองสาย และโรงเรียนบ้านกำแพงเพชร อำเภอเมือง จังหวัดบึงกาฬ จำนวน 3 คน เพื่อตรวจสอบความเหมาะสมของประเด็นในการสัมภาษณ์

 2.8 ปรับปรุงแก้ไขข้อบกพร่องของแบบสัมภาษณ์ให้มีความสมบูรณ์

 2.9 นำแบบสัมภาษณ์พฤติกรรมการสอนไปใช้กับกลุ่มเป้าหมาย คือ ครูผู้สอนในโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัด
บึงกาฬ

**3.4 การเก็บรวบรวมข้อมูล**

 ผู้วิจัยได้ทำการเก็บรวบรวมข้อมูลตามขั้นตอน

 3.4.1 ผู้วิจัยขอหนังสือจากคณะครุศาสตร มหาวิทยาลัยราชภัฏมหาสารคาม เพื่อขอความร่วมมือในการเก็บข้อมูลทำหนังสือขออนุญาตถึงผู้อำนวยการโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัดบึงกาฬ

 3.4.2 ผู้วิจัยนำหนังสือขออนุญาตเก็บรวบรวมข้อมูลไปที่โรงเรียนและชี้แจงวัตถุประสงค์ให้โรงเรียนทราบ

 3.4.3 เก็บรวบรวมข้อมูลโดยการสัมภาษณ์และสังเกตพฤติกรรมการสอนของครูผู้สอน
ในโรงเรียนการกุศลของวัดในพระพุทธศาสนาวัดท่าสะอาด ตำบลท่าสะอาด อำเภอเซกา จังหวัด
บึงกาฬ

3.5 การวิเคราะห์ข้อมูล

 ข้อมูลที่ได้จากการสังเกตและการสัมภาษณ์ ดำเนินการวิเคราะห์ข้อมูลจากเนื้อหาเชิงพรรณนา